Diari Oficial de la Generalitat Valenciana


Sumari del DOGV 6548, del 21-06-2011 (2011/6959)

RESOLUCIÓ de 26 de novembre de 2010, del president de l'Agència Valenciana de l'Energia, per la qual s'adjudiquen les ajudes de l'Agència Valenciana de l'Energia per a algunes de les actuacions emmarcades en el Pla d'Acció d'Estalvi i Eficiència Energètica 2008-2012 (PAE4+), en el sector transport per a l'exercici 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/6959


Data del document
:   26-11-2010

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 26 de novembre de 2010, del president de l'Agència Valenciana de l'Energia, per la qual s'adjudiquen les ajudes de l'Agència Valenciana de l'Energia per a algunes de les actuacions emmarcades en el Pla d'Acció d'Estalvi i Eficiència Energètica 2008-2012 (PAE4+), en el sector transport per a l'exercici 2010. [2011/6959]  
Per Orde 16/2010 de 4 de juny, de la Conselleria d'Infraestructures i Transport (DOCV núm. 6289, de 15 de juny de 2010), es regula el règim de concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica en el sector transport per a l'exercici 2010.  
En l'article 12 de la disposició esmentada s'establix que el director de l'Agència elevarà proposta al president de l'Agència Valenciana de l'Energia, el qual resoldrà la concessió de les ajudes.  
Amb data 25 de novembre de 2010, el director de l'Agència Valenciana de l'Energia formula la proposta de resolució d'adjudicació de les ajudes de l'Agència Valenciana de l'Energia per a les actuacions, redacció de plans de mobilitat urbana sostenible, actuacions relacionades amb els plans de transport per a empreses i estudis de plans de transport per a empreses.  
D'acord amb la proposta esmentada i fent ús de les atribucions que em conferix l'article 5.2.d del Reglament de l'Agència Valenciana de l'Energia, aprovat pel Decret 9/2002, de 15 de gener, del Consell de la Generalitat, modificat pel Decret 30/2004, de 27 de febrer, i d'acord amb l'article 12 de l'Orde 16/2010, de 4 de juny, per la qual es convoquen ajudes en el marc del Pla d'Acció de l'Estratègia d'Estalvi i Eficiència Energètica en el sector transport per a l'exercici 2010, resolc:  
  
  
Primer  
Concedir les ajudes corresponents a les actuacions, redacció de plans de mobilitat urbana sostenible, actuacions relacionades amb els plans de transport per a empreses i estudis de plans de transport per a empreses dins del Pla d'Acció de l'Estratègia d'Estalvi i Eficiència Energètica per a l'exercici 2010, als beneficiaris i per la quantia establida en l'annex I.   
Les quantitats atorgades queden condicionades a la concurrència amb altres ajudes per a la mateixa finalitat, procedents estes de qualssevol altres administracions o ens públics.  
  
Segon  
Desestimar les sol·licituds esmentades en l'annex II per les causes que s'hi indiquen.  
  
Tercer  
Establir com a data límit per a acreditar la realització dels projectes objecte d'ajuda el 30 de setembre de 2011.  
  
Quart  
Els beneficiaris estaran obligats al compliment de la normativa establida en la convocatòria i les bases de cada programa, si bé la direcció de l'Agència Valenciana de l'Energia notificarà individualment les condicions particulars i especials que afecten cada ajuda.  
La present resolució és definitiva en via administrativa i en contra es podrà interposar un recurs potestatiu de reposició davant del president de l'AVEN en el termini d'un mes, comptador des de l'endemà de la notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o bé un recurs contenciós administratiu, en el termini de dos mesos, comptadors des de l'endemà de la notificació, davant del jutjat contenciós administratiu competent d'acord amb els criteris establits en l'article 14 de la Llei 29/1998, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.  
  
València, 26 de novembre de 2010.- El president: Mario Flores Lanuza.ANNEX I  
  
Redacció de plans de mobilitat urbana sostenible  
  
  
  
  
Actuacions relacionades amb els plans de transport per a empreses  
  
  
  
Estudis de plans de transport per a empreses  
  
  
  
  
  
ANNEX II  
  
Redacció de plans de mobilitat urbana sostenible  
  
  
  
Actuacions relacionades amb els plans de transport per a empreses  
  
  
  
  
Estudis de plans de transport per a empreses  
  
  
  
  
  
\* \* \* \* \* \* \* \* \*  
  
  
ANEXO I  
  
Redacción de planes de movilidad urbana sostenible  
  
  
  
  
Actuaciones relacionadas con los planes de transporte para empresas  
  
  
  
  
Estudios de planes de transporte para empresas  
  
  
  
  
ANEXO II  
  
Redacción de planes de movilidad urbana sostenible  
  
  
  
  
Actuaciones relacionadas con los planes de transporte para empresas  
  
  
  
  
Estudios de planes de transporte para empresas  
  
